Forslag til tekst til annonce – rekruttering af frivillige besøgsvenner

**Vejledning til annonce:**

* På Frivilligportalen kan I se forskellige skabeloner til annoncering efter nye frivillige. Der er annoncer med og uden billede og i forskellige opsætninger. Når I skal lave en annonce, kan I få sekretariatet til at hjælpe. I skal bare udfylde formularen på Frivilligportalen med de nødvendige oplysninger, så tager Sekretariatet sig af resten, og I får en færdig annonce, klar til at sætte i den lokale avis.
* I finder skabeloner og formular her: <https://www.aeldresagen.dk/Frivilligportalen/Organisationsarbejde/Rekruttering-og-udvikling-af-frivillige/Rekrutteringsmateriale/Eksempler-paa-annoncer>
* I kan søge tilskud til annoncering, når I gerne vil udvide med flere besøgsvenner lokalt. I skal søge Ældre Sagens socialhumanitære pulje, og I kan søge op til 10.000 kr. Ansøgningsskema finder I på Frivilligportalen: <https://www.aeldresagen.dk/Frivilligportalen/Organisationsarbejde/Soegepuljer-og-stoette/Soegepulje-til-lokalafdelingerne/Soegepulje-til-lokalafdelinger-SH>
* Herunder er forslag til tekst, som I kan lade jer inspirere af. De understregninger, som står med rødt, er der, hvor I skal fylde jeres lokale information ind.

**Bliv besøgsven**

**Giv et øjeblik af din tid**

Ældre Sagen i \_\_\_\_\_\_\_\_\_\_\_\_ søger frivillige, som vil være med til at glæde mennesker, der savner selskab.

Som besøgsven møder du et andet menneske, der har et langt liv af erfaringer og oplevelser at øse af. En travl kalender er ingen hindring, for I aftaler selv, hvor ofte I skal mødes, og hvad I vil lave sammen.

I kan fx få en snak over kaffen, læse avisen, spille kort, eller hvad I nu har lyst til. I kan evt. også gå en lille tur, tage på cafébesøg eller deltage i fællesspisning.

Er du interesseret i at høre mere om at være besøgsven i Ældre Sagen, kan du kontakte aktivitetsleder \_\_\_\_\_\_\_\_\_\_\_\_\_\_\_\_\_\_\_\_ telefon: \_\_\_\_\_\_\_\_\_\_\_\_\_\_\_ eller mail: \_\_\_\_\_\_\_\_\_\_\_\_\_\_\_\_.

Læs mere på aeldresagen.dk/blivbesøgsven